《骑牛歌》
宋代·陈舜俞

我骑牛，君莫笑，人间万事从吾好。
千金市骨骏马来，乘肥大跃须年少。
薄为鞯，草为辔，瀑布山前松径里。
看山听水要行迟，驻策缓驱尘不起。
布袍葛带乌接{上四下离}，山家装束不时宜。
匏樽注酒就背饮，缥囊贮书当角垂。
吟或狂，醉欲倒，同醉同吟白云老。
此老不可天下人，一住庐山三十春。
声如钟，目如电，七十神光射人面。
上牛下牛不要扶，合与山中作画图。
汴州马上竟何如，春泥没腹雨溅帽，夜半归来人已痡。
天真丧尽百忧集，衣食毛发归妻孥。
争如来骑牛，水光山色同悠悠。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。